钦定古今图书集成/理学汇编/学行典/第252卷 > 周廷泽
## 钦定古今图书集成/理学汇编/学行典/第252卷 > 周廷泽

按《绍兴府志》：“周廷泽，字舜龙，山阴人。富而好施，每岁
饥，辄捐粟作糜粥以赈。或病死，则为义棺义冢以瘗
之。乡人有厚负其租者，携其子鬻于市。廷泽闻之，遂焚其券。又尝捐金为钱清石桥凡九洞，工费甚钜，往
来至今赖之。其后四子，祯、礽、祚。”及其孙浩，相继举
进士，致通显，人以为行义之报。祚尤长于文学，有《周
氏集》，为词家所称。卒祀学宫云。